NaiveNeuron/SloPal huggingface dataset:
M. Dzurinda, predseda vlády SR: (2003-06-26):
Na druhej strane sa v našich rozhodnutiach objavuje aj silný akcent na to, aby sme nezabúdali ani na rýchlostné komunikácie. Zjednodušene, trošku zjednodušene by som povedal, že jedna má označenie R1, to je z Trnavy cez Nitru do Banskej Bystrice a druhá má R2, to je zo Zvolena alebo ešte presnejšie z Trenčína cez Žiar nad Hronom do Zvolena a potom ďalej do Košíc. Dnes sme rozhodli, že v rokoch 2004, 2005 a 2006 príspevky zo štátneho rozpočtu podelíme 60 % na diaľnicu D1 a 40 % na rýchlostné komunikácie. A ešte aj v tom pomere, keďže máme záujem, aby sa proporcionálne rozvíjali regióny, dáme z tých 40 % 25 % na R1, to znamená, na kompletizovanie po Banskú Bystricu a 15 % na R2, to sú obchvaty Oždian a ešte niektoré ďalšie stavby. Samozrejme, technicky, myslím si, že inžinieri, projektanti a stavbári budú postupovať tak, aby to neboli nejaké nezmyselné parciálne úseky, ale  logické ucelené stavby, ktoré budú čiastočne aj pomáhať obchvatom miest alebo prevádzke motorových vozidiel. No a napokon sme prijali ešte aj uznesenie, že do 1. novembra tohto roku je ministerstvo dopravy, pôšt a telekomunikácií povinné zabezpečiť rozbeh projektových prác na najjužnejšiu magistrálu. Neviem, či sa nevolá R3, a to je z Bratislavy cez Šamorín a Nové Zámky a potom priamo do Lučenca. Čiže do 1. novembra je ministerstvo povinné začať už projektové práce, lebo tá cesta nie je vôbec pripravená. Čiže, aby som to zhrnul, myslím si, že dnes máme celkom jasno, budeme naďalej urýchľovať dokončenie diaľnice. Dali sme si ambiciózny cieľ, do roku 2010 spojiť Branisko s Bratislavou. Aby som nehovoril príliš dlho, rozhodli sme sa, že okrem peňazí zo štátneho rozpočtu budeme tam orientovať peniaze európskych fondov, štrukturálnych fondov, Kohézneho fondu, ale aj prostriedky súkromných zdrojov. Minister dopravy a iní členovia vlády už rozbehli intenzívne rokovania o zapojení aj súkromných peňazí do výstavby diaľničnej siete. Ale rovnako nebudeme brániť, ak sa nájde súkromný investor a bude investovať, povedzme, do R2, to znamená Zvolen – Košice, alebo do R3 a to je tá južná magistrála Bratislava - Nové Zámky - Lučenec. Ak sa súkromný investor presvedčí, že peniaze sú návratné, vláda tomu nebude brániť. Takže zhrniem a podčiarknem, ide v zásade o tri tepny. Tá prvá je diaľničná, tie druhé dve sú rýchlostné a týkajú sa stredu Slovenska, to znamená Bratislava – Trnava – Nitra - Banská Bystrica a potom Zvolen – Košice. A tá tretia je južná, ktorá by mala pomôcť najjužnejším mestám, ktoré sa nachádzajú na Žitnom ostrove a v okolí, skrátka medzi Bratislavou, Novými Zámkami a Lučencom. Z. Martináková, podpredsedníčka NR SR: Pán poslanec, využijete možnosť doplnenia otázky? Ďakujem. Ďalšiu otázku vám, pán premiér, položila pani poslankyňa Navrátilová a pýta sa: „Vážený pán predseda vlády, v nedeľu sa otvára tunel pod Braniskom. Ako súvisí táto stavba s projektom výstavby diaľnic a rýchlostných ciest, prijatým vládou Slovenskej republiky?“
Hort, Milan, podpredseda NR SR (2010-08-11):
Ďakujem pekne za informáciu. S faktickými poznámkami na vaše vystúpenie sa neprihlásil nikto a preto pokračujeme v rozprave písomne prihláseným pánom poslancom Ivanom Štefancom, ktorý vystupuje za poslanecký klub SDKÚ – DS. Nech sa páči.
Dej, Dávid, poslanec NR SR (2024-01-18):
Ďakujem pekne za slovo. Kolega Šipoš, vy ste spomenuli, čo sú teda tie záujmy, resp. priority súčasnej vlády a aj ten proces, ako jednoducho konajú. No tak my sme tu upozorňovali, alebo ešte stále teda upozorňujeme na to, že ten skrátený legislatívny proces musí mať nejaké zákonom stanovené podmienky, pravidlá, ktoré v tej dôvodovej správe jednoducho nespĺňajú podľa nás, a teda mohli sme to počuť aj v príhovore pani prezidentky, tie pravidlá, ktoré sú dané. A to, o čo v tom celom ide, no, mňa najviac na tom celom mrzí jednoducho, že sa tu pozerá súčasná vládna koalícia na to, aby iba pár ľuďom bolo dobre, a absolútne neriešia to, že tu máme rôzne znevýhodnené skupiny slabších a sociálne znevýhodnených, ktorí by tú pomoc možno potrebovali oveľa rýchlejšie, a napriek tomu tu riešime Trestný zákon, ktorý sa v skutočnosti týka asi pár ľudí. Ja súhlasím, že, a aj tie čísla to potvrdzujú, že tie väznice sú preplnené, ale predsa tie sú preplnené kvôli tomu, že sú tam ľudia, ktorí sa dopúšťajú menej závažnej kriminality alebo teda tie tresty sú nižšie, a samozrejmé, že tam je úplne namieste tá debata o tom, že sa to dá aj možno alternatívne riešiť a nemusíme mať preplnené väznice. No a to, na čo sme upozorňovali, že jednoducho v tom skrátenom legislatívnom konaní keď nebude dodržaný ten riadny legislatívny proces, môže dôjsť k chybám. Videli sme to pri kompetenčnom zákone a jednoducho si myslím, že ešte aj teraz uvidíme, čo všetko príde, ale tie chyby nastanú. Veď už ste aj mali jednu diskusiu aj s pánom generálnym prokurátorom, ktorý mal nejaké pripomienky k tejto novele a toto všetko mohlo byť v riadnom legislatívnom procese, toto sa mohlo stať počas, v medzirezortnom pripomienkovom konaní a mohli sme aj o tom diskutovať. Namiesto toho tu jednoducho potrebujete to mať rýchlejšie. V konečnom dôsledku to bude trvať ešte dlhšie. My sa pýtame, odpovede nedostávame, diskutujeme tu sami so sebou a myslím si, že ešte asi dlho budeme. Ďakujem pekne.
L. Miklós, minister životného prostredia SR: (2001-10-04):
Ministerstvo životného prostredia v súlade so zákonom o organizácii ministerstiev a o ostatných ústredných orgánoch štátnej správy je ústredným orgánom štátnej správy, a preto nezodpovedá za konkrétne fyzické práce, ktoré sa týkajú sanácií, príp. iných fyzických prác na odstránení dôsledkov nejakého znečistenia. To je to isté, ako že ministerstvo životného prostredia nie je zodpovedné za namontovanie filtrov na komíny ani za výstavbu čistiarní odpadových vôd a tak ďalej. Takže v žiadnom prípade tieto sanačné a monitorovacie práce nie sú v zodpovednosti ani ústredného orgánu, ktorým je ministerstvo životného prostredia. Napriek tomu sme sa medzi našimi rezortmi dohodli, že by sme mohli tento problém nejakým spôsobom doriešiť. Ten problém nespočíva ani v kompetenciách, ani v ničom inom, ale v tom, akým spôsobom je možné čo najlepšie zabezpečiť tento proces aj po odbornej úrovni aj po finančnej stránke. Tak sme sa dohodli a vytvorili sme spoločnú komisiu a určili sme konkrétnych odborníkov, ktorí v prvom kroku urobia veľmi hĺbkovú analýzu, a to analýzu jednak fyzického stavu znečistenia, pretože tie poznatky, ktoré v tomto momente máme, sú dosť staré, z roku 1993 a neskôr. A možnože niektoré tie analýzy boli aj trošku prehnané v nádeji, že zrejme na tieto práce bude dostatok finančných zdrojov. Takže prvá oblasť dôkladnej analýzy a monitoringu, samozrejme, teraz krátkodobého monitoringu bude oblasť fyzického stavu znečistenia. Samozrejme, veľmi hlboko chceme analyzovať aj právne a ekonomické aspekty súčasného spôsobu zabezpečovania, aby v prípade zmeny gestorstva nad touto úlohou ani jeden rezort, ani druhý rezort nebol nejakým spôsobom zaskočený alebo poškodený. V súčasnosti prebiehajú tieto rokovania a každý deň očakávame odpoveď na niektoré analytické otázky od ministerstva obrany a hneď na to budeme reagovať. V každom prípade si myslíme, že ešte v tomto teraz jesennom období by sme urobili niektoré základné merania a na základe týchto meraní by sme postupovali ďalej. Chcem len to povedať, že v súčasnosti sa prevádzajú tieto práce na lokalitách Sliač, Vlkanová, Rimavská Sobota, Lešť, Jelšava, Rožňava, Komárno. No každý kto sa trošku vyzná do prírody, tak okamžite vie, že napr. nebezpečenstvo znečistenia podzemných vôd na Sliači je úplne iné ako na Lešti. Na Lešti možno žiadne nebezpečenstvo nehrozí okrem toho, že reálne tam skutočne tá zemina je poškodená a znečistená, ale tam sú ílovité vrstvy, tie neprepustia. Na druhej strane na Sliači, to je na alúviu, tak tam je reálne nebezpečenstvo toho znečistenia. Toto chceme predovšetkým skúmať, ale teda reálne stanoviť a potom rozmýšľať o veľmi dôležitej otázke, koľko na to treba reálne peňazí a z akých zdrojov tieto peniaze pôjdu. K tomu by som ešte chcel to povedať, že tu ešte je aj otázka investičných činností. Ministerstvo životného prostredia nemá investorské útvary, preto aj v prípade, keď prevezmeme gestorstvo nad touto úlohou, zrejme budeme hľadať investorské útvary, možnože aj na ministerstve obrany. Ďakujem pekne.
Bartošová, Gabriela, generálna riaditeľka Slovenského pozemkového fondu (2020-05-19):
Ja vám ďakujem za pomoc a za trpezlivosť so mnou. Dobre, takže ešte k tým samosprávam a prakticky k tým ľuďom, ktorí sa prijímali. Neviem garantovať a určite ani nebudem garantovať, že zostanú tí ľudia na svojich miestach. A ja vám poviem, z jedného dôvodu, že potrebujeme popretrhávať vzťahy na rôznych úrovniach. Preto toto, prosím vás, odo mňa nechcite, aj keď viem, že je veľa odborných ľudí po regiónoch. Budem sa snažiť zachrániť a vytvoriť priestor a miesto pre všetkých pracovitých odborných ľudí, hoci nie v mieste, kde doteraz boli zvyknutí pracovať. Mám určitý plán, ktorý, a cieľ, ktorý chcem dosiahnuť, ale takýmto spôsobom by to nešlo. A ešte v tom prípade, Stará Ľubovňa, tuším, ste povedali? Tam si zoberte takto, že tú agendu vykonáva jeden, dvaja ľudia, teraz presne neviem, hej? Dvaja ľudia. Zoberte si, akú rozsiahlu agendu vykonáva Slovenský pozemkový fond. Nájmy, kúpy, usporiadanie vlastníctva, výruby, lesníctvo, dd, veľa, veľa toho je. Tí dvaja ľudia musia obsiahnuť všetku agendu. A bohužiaľ, aj preto sa stáva, že nie sú schopní dostatočne kvalitne podávať výstupy. Čiže to sa stáva, že ja potrebujem odborne špecializovaných ľudí, ktorí, oni môžu byť dobrí ľudia, nehovorím, že v Starej Ľubovni sú zlí, to som nepovedala, len my musíme zamerať ľudí na odbornosť a na užšiu špecializáciu, aby vedeli nám konať s menšími chybami, aby vedeli konať rýchlejšie a v tomto prípade sa nám aj tento celý proces posunie dopredu. Čiže určite už teraz viem, že v takejto štruktúre, ale nielen organizačnej, ale ani miesta výkonu určite ľudia nebudú. Ja idem meniť komplet celé, celý fond, čo sa týka aj odbornosti a špecializácie. A ohľadom samospráv. Ja som mala stretnutie so zástupcami Združení miest a obcí Slovenska, kde pôvodná pani generálna riaditeľka, pani Šklíbová im sľúbila, že budeme starostov školiť, že im povieme, čo majú robiť, že im to budeme opakovať, že budeme chodiť do regiónov. Ja keď si zoberiem toho starostu, akú agendu má a čo všetko, na čo všetko musí myslieť a s čím všetkým sa stretáva, tak si neviem predstaviť, aj keby som ho za pozemkový fond školila raz do mesiaca, že toto skutočne potrebuje. Podľa mňa a mojich osobných skúseností čo potrebujú starostovia? Potrebujú dvihnúť telefón a vedieť, kto na druhej strane telefónu mu zodpovie otázku, ak v tom čase teda niečo potrebuje. To znamená, nepotrebujeme im liať vedomosti do hlavy a učiť ich celú legislatívu. Potrebujú kontakt, kto im poradí. A so Združením miest a obcí Slovenska sme sa dohodli, že takýchto kontaktov alebo kontaktné osoby na ich strane budú dve, na našej strane budú dve. Čiže podľa mňa neučme všetkých všetko, treba, aby vedeli, na koho sa majú obrátiť, a ten kompetentný človek im poradí a pomôže. To je iba toľko z mojej strany.
Gál, Gábor, poslanec NR SR (2015-09-29):
Ďakujem za slovo. Pán poslanec Lipšic, ľudia sú rôzni, hovorím, sú slabí, sú malomyseľní. Pred niekoľkými rokmi sme tu s takým nadšením zvolili jedného generálneho prokurátora, za ktorého sme potom o pár rokov nechceli ani hlas dať, pričom sme nechceli ani počuť o ňom. Čiže ľudia sa aj menia. A sám ste hovorili, že nie raz došlo k úniku informácií o nasadení ITP práve z prostredia polície. Čiže riziko, keď nastupuje ľudský faktor, tu stále je. Ale sami vidíme, že tento systém ako je nastavený, je zlý, kde dochádza k nekontrolovateľnosti, dochádza k únikom informácií, hlavne dochádza k nenáležitým a neoprávneným nasadeniam ITP. Čiže určité riziko aj s tou komisiou tu je. My sme navrhli pred pár rokmi, fúha, ani neviem presne úrad, ktorý by jednak vykonával tieto odposluchy na základe žiadosti jednotlivých štátnych orgánov, kde by aj kontrola mohla byť nejaká iná. Čiže nie priamo ten orgán, ktorý chce mať tú informáciu, by tak vykonával sledovanie alebo odpočúvanie. Ale na tom sme sa nevedeli dohodnúť ani s vami, keď ste boli ministrom. Čiže povieme A, ale B už nepovieme. Ja by som bol za to, aby sme tú komisiu zúžili čo do jej počtu a aby to riziko tam bolo najmenšie. A tiež si nemyslím, že politická kontrola tam bude najlepšia, ako povedal pán poslanec Galko, ale nevidím tu iné riešenie na stole. Nič iné, roky rokúce sa na ničom inom nevieme dohodnúť a na tomto sme sa... (Prerušenie vystúpenia časomerom.)
Blanár, Juraj, podpredseda NR SR (2023-05-18):
Teraz... Ešte pán poslanec Kremský chce reagovať na faktickú poznámku.
Bugár, Béla, podpredseda NR SR (2018-05-28):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Uhrík.
Smolíková, Eva, poslankyňa NR SR (2019-04-02):
Vážená pani predsedajúca, pani poslankyňa, hovoríme o zvýšení kvality v školstve a o profesionalizácii. Vysoké školy, tak ako povedal predrečník predo mnou, nie vždy splnili všetky tie podmienky, ktoré teraz v tomto novom návrhu zákona sú a práve preto do toho vstupuje štát cez priamo riadenú organizáciu, cez MPC, pomôcť učiteľom, aby naozaj tá podstata autonómnosti školy, to, čo školy potrebujú, aby bola naplnená, pretože nie vždy dokázali vysoké školy promptne zareagovať. 
A my si od toho sľubujeme, že práve toto bude pomoc pre učiteľov a pre zvýšenie kvality. No a, ako to bude, či je tam nejaká zábezpeka, tak určite áno. Práve preto, že to ide cez štát, ide to cez priamo riadenú organizáciu. Ďakujem.
Krajčír, Ľuboš, poslanec NR SR (2020-09-29):
Pán kolega, čítal ste si vôbec návrh zákona? Kto a čím... Tu som hore. Kto a čím zakazuje? Ja si skôr myslím, že to, čo ste tu čítal, čo vám niekto pripravil, že ani to ste vy nevidel, keď ste to tak nešikovne prezentoval. Naozaj, kto tu rozdeľuje spoločnosť, ste vy. My chceme alebo týmto zákonom sa chce pomôcť ženám. Tak si tu neklamme a neotáčajme túto tému na to, že tu im ide niekto niečo zakazovať alebo hádzať nejaké polená pod nohy. Ďakujem.
Čislák, Viliam, minister zdravotníctva SR (2014-11-08):
Ďakujem pekne. Bolo tu povedané, že podľa vás pán premiér nekonal rázne a hneď. Ja si práve myslím, že pán premiér konal rázne a hneď. To znamená, keď sa dozvedel o tejto kauze, tak zobral na zodpovednosť pani ministerku, ktorá odstúpila. Mne je to osobne ľudsky ľúto, samozrejme, ale zobrala zodpovednosť na seba. A ja to považujem za vysokú politickú kultúru. Samozrejme, tu boli spomínané veci, aká sú vzťahy ministerstva zdravotníctva ohľadom NO-čky. Ja si práve myslím, že tí ľudia, ktorí tam boli nominovaní, sú podriadení nám a práve preto boli odvolaní, To je jedna vec. Čo sa týka tejto novej nominácie, tu už bolo povedané, že kto bol nominovaný, ste spomínali, že to boli členovia alebo nominanti strany SMER. Ja osobne som tam menoval štyroch členov do správnej rady. Sú to zamestnanci a profesionáli ministerstva zdravotníctva. Takže ja neviem, v akej strane sú alebo nie sú. To je jedna vec. Ďalšia vec je, bolo tu spomenuté, že je 68 % tendrov v rámci zdravotníctva, že je tam iba jeden uchádzač. No v zdravotníctve sú určité špecifické situácie oproti ostatným rezortom, pretože sú situácie, keď určité prístroje alebo určitý produkt niekedy vyrába jedna firma alebo dve firmy. To znamená, ja to môžem podložiť aj dôkazmi to, že keď vlastne je ten jeden uchádzač alebo tí dvaja uchádzači, že je to namieste, ale aby sme sa vystavili takémuto riziku, aby to verejné obstarávanie bolo transparentné, tak ministerstvo zdravotníctva dalo príkaz našim nemocniciam, ktoré sú pod našou gesciou, že ak jeden uchádzač tu je, tak majú zrušiť verejné obstarávanie. Čo sa týka schránkových firiem, momentálne mám takú informáciu, ak je nejaká firma, ktorá je hocikde vo svete a, samozrejme, má svoju adresu, má svoju legitímnu adresu, neviem o tom, že by sme ju momentálne mohli vylúčiť v rámci verejného... (Prerušenie vystúpenia časomerom.)
Laurenčík, Milan, podpredseda NR SR (2022-02-23):
Pán poslanec, prosím, slušne sa vyjadrujte!
Číž, Miroslav, poslanec NR SR (2018-10-24):
Ďakujem za slovo, vážená pani predsedajúca. Kolegyne, kolegovia, samozrejme, člen nášho klubu má vždy dilemu, či vystúpiť v tejto rozprave, pretože toto je proste šou opozície, a vstúpiť do tej diskusie znamená... (reakcie z pléna), znamená častokrát veľmi vážne ohrozenie psychiky, pretože napriek tomu, že mnohí ľudia na prvý pohľad vyzerajú ako úplne slušní, bežní, takí istí ako my, tak to, čo (smiech v sále) tu predvádzajú, je dramaticky zložitejšie. Žijeme vo veľmi... (Ruch v sále, prerušenie vystúpenia rečníkom a obrátenie sa k predsedajúcej, zaznievanie gongu a prerušenie vystúpenia predsedajúcou.)
A. Belousovová, podpredsedníčka NR SR: (2007-03-28):
Chcem sa opýtať navrhovateľa, či chce zaujať stanovisko? Nech sa páči, pán minister. I. Valentovič, minister zdravotníctva SR: Vážená pani predsedajúca, vážené kolegyne, kolegovia, chcel by som poukázať len na pripravovaný nový zákon o registri trestov, v ktorom sa vôbec neuvažuje, že by sa od fyzických osôb mal vyžadovať odpis z registra trestov, aj keď v podstate nemám nejaký problém s týmto pozmeňujúcim návrhom, upozorňujem na túto skutočnosť, keďže prijatím tejto novely zákona o registri trestov budeme musieť spätne novelizovať aj v súčasnosti predkladaný zákon o biologických zbraniach. Ďakujem.
Schlosár, Rastislav, poslanec NR SR (2019-06-26):
Vážené panie poslankyne, páni poslanci, v rozprave vystúpili dvaja poslanci, nepodali žiaden procedurálny návrh. Prosím, pán podpredseda, aby ste dali hlasovať o tom, že Národná rada prerokuje návrh zákona v druhom čítaní.
Zmajkovičová, Renáta, podpredsedníčka NR SR (2014-07-09):
Takže budeme pokračovať po hlasovaní. Vyhlasujem dve minúty prestávku. (Prestávka.) (Po prestávke.)
Žiga, Peter, podpredseda NR SR (2024-09-13):
Spravodajkyňou k tomuto zákonu je pani poslankyňa Kramplová. Poprosím ju, aby nás informovala o zákone z pohľadu spravodajcu. Nech sa páči.
Lipšic, Daniel, poslanec NR SR (2015-11-24):
Pán predseda, ja by som mal na vás prosbu. Ja som to už povedal v rozprave, že ak sa majú dodržiavať rigorózne kritériá rokovacieho poriadku, tak potom to má byť buď voči všetkým, alebo k nikomu. A je to zodpovednosť vaša a vašich predsedajúcich. Ja si myslím, že predsedajúci schôdze by si mal, keď predsedá schôdzi, trošku sňať ten stranícky klobúk a nezávisle posudzovať vystúpenie všetkých.
Suja, Miroslav, poslanec NR SR (2021-02-03):
Ďakujem za slovo, pán predsedajúci. Edo, ďakujem za tvoju podporu a chcel by som ešte dodať, vážení kolegovia z koalície alebo pani poslankyňa, hovorili ste, že vyvážať potraviny pod cenu je trestuhodné. Áno, súhlasím s vami, to je veľká pravda. Ale aj vykupovať ich pod cenu je trestuhodné a presne tento zákon umožňuje vykupovať pod cenu. To znamená trestuhodné.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 190 druhého pozmeňujúceho návrhu pána poslanca Galka. (Hlasovanie.) Prítomných 127 poslancov, za 17, proti 77, zdržalo sa 32, nehlasoval 1. Tento návrh sme neschválili.
Hort, Milan, podpredseda NR SR (2011-07-08):
Ďakujem pekne, pán poslanec, zaujmite miesto určené pre navrhovateľov, pardon, pre spravodajcov. A otváram rozpravu. Chcem vás informovať, že do rozpravy sa písomne za poslanecký klub SMER – sociálna demokracia prihlásil pán poslanec Ondruš, za poslanecký klub SDKÚ – DS pán poslanec Horváth. A ďalej sa písomne prihlásili pani poslankyňa Gibalová, Vaľová, pán poslanec Beblavý, pán poslanec Bublavý, pán poslanec Kolesík, pani poslankyňa Tomanová, pán poslanec Jasaň, pani poslankyňa Blahová, pán poslanec Dostál, ďalej pán poslanec Fronc, pani poslankyňa Laššáková, pán poslanec Petrák, pán poslanec Jarjabek, pán poslanec Matovič, pán poslanec Burian a pán poslanec Kvasnička. Ak som dobre počítal, je to celkom osemnásť poslancov prihlásených do rozpravy písomne. Po skončení ich vystúpení bude potom možnosť sa prihlásiť v súlade s rokovacím poriadkom ústne. Slovo dávam teraz pánovi poslancovi Ondrušovi, ktorý vystúpi za poslanecký SMER, poslanecký klub SMER – sociálna demokracia. Nech sa páči.
Horváth, Zoltán, poslanec NR SR (2010-09-09):
Teraz, prosím, dajte hlasovať o časti A návrhu uznesenia, ktorým Národná rada Slovenskej republiky odvoláva z Dozornej rady Sociálnej poisťovne zástupcov navrhnutých vládou Slovenskej republiky, a to Petra Siku, Františka Palka a Mareka Lendackého. Prosím, dajte hlasovať.
Grendel, Gábor, podpredseda NR SR (2022-03-22):
Panie poslankyne, páni poslanci, budeme pokračovať, a to vystúpením pána poslanca Dominika Drdula, ktorý podá správu o výsledku prerokovania materiálu pod tlačou 876 vo výbore.
J. Laššáková, poslankyňa: (2008-11-28):
Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov, podáva Národnej rade Slovenskej republiky podľa § 78 zákona o rokovacom poriadku túto správu. Národná rada Slovenskej republiky uznesením z 27. novembra 2008 č. 1161 súhlasila s návrhom vládny na skrátené legislatívne konanie o vládnom návrhu zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov. Uznesením z 27. novembra 2008 č. 1162 sa uzniesla prerokovať vládny návrh zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov, v druhom čítaní na 29. schôdzi a prideliť ho Ústavnoprávnemu výboru Národnej rady Slovenskej republiky. Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona, tak ako je to uvedené v § 75 ods. 2 zákona  o rokovacom poriadku. Ústavnoprávny výbor Národnej rady Slovenskej republiky uznesením č. 542 z 27. novembra 2008 odporúčal Národnej rade Slovenskej republiky vládny návrh zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších, predpisov schváliť. Gestorský výbor podľa § 78 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky vládny návrh zákona, ktorým sa dopĺňa zákon č. 99/1963 Zb. Občiansky súdny poriadok, schváliť. Správa Ústavnoprávneho výboru Národnej rady Slovenskej republiky o prerokovaní  vládneho návrhu zákona, ktorým sa dopĺňa zákon č. 99/1963 Zb. Občiansky súdny poriadok  v znení neskorších predpisov, bola schválená uznesením Ústavnoprávneho výboru Národnej rady Slovenskej republiky 27. novembra 2008 uznesením č. 543. Predniesla som správu ústavnoprávneho výboru o prerokovaní návrhu zákona, prosím, pani podpredsedníčka, otvorte rozpravu.
Hlina, Alojz, poslanec NR SR (2013-03-27):
427. (Reakcia z pléna.)
B. Bugár, podpredseda NR SR: (2004-01-23):
Nech sa páči, pán poslanec.
Paška, Pavol, predseda NR SR (2013-10-17):
(Hlasovanie.) 143 prítomných, 122 za, 21 sa zdržalo. Návrh sme schválili. Pán poslanec Petro uvedie hlasovanie v prvom čítaní o vládnom návrhu zákona o diaľničnej známke. Je to tlač 728. (Hlasovanie o vládnom návrhu zákona o diaľničnej známke a o zmene niektorých zákonov , tlač 728.)
Ďurica, Ondrej, poslanec NR SR (2022-09-28):
Ďakujem za slovo, pán podpredseda. Vážené panie poslankyne, vážení páni poslanci, v súlade so zákonom o rokovacom poriadku som bol určený za spravodajcu k uvedenému návrhu zákona, tlač č. 1139. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby sa predmetný návrh zákona, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán podpredseda, otvorte, prosím, rozpravu.
Ritomská, Mária, poslankyňa NR SR (2014-05-13):
Tak, pán predseda, ste spomínali, že mám pripraviť uznesenie pre každého poslanca parlamentu, aby sme sa mohli... (Prerušenie vystúpenia predsedajúcim.)
Suja, Miroslav, poslanec NR SR (2020-04-07):
Pani poslankyňa Kozelová, asi ste ma dobre nepočúvali. Ja som sa pýtal pána ministra, nech mi vysvetlí, či sú tu ilegálne, alebo legálne, či sa vzťahuje na nich ten § 131i ods. 2. Ak ich nikto nekontroluje vo vlaku, tak nemám ich prečo nahlasovať na políciu, lebo legálne prišli vlakom a nikto ich neodkontroloval. Ale ak je to chyba, že nedostatočne strážime vlaky a zelenú hranicu a podobne, tak potom sa tým musí minister zaoberať. A dozvedel som sa to ja len dneska ráno. Takže preto som poprosil pána ministra, aby mi odpovedal.
Paška, Pavol, predseda NR SR (2014-03-18):
(Hlasovanie.) 130 prítomných, 122 za, 6 sa zdržali, 2 nehlasovali. Konštatujem, že sme schválili navrhované uznesenie. Ďakujem vám pekne, pán predseda.
Zemanová, Anna, poslankyňa NR SR (2023-03-23):
Pán poslanec, mierumilovne, ľudsky a s láskou vám budem teraz čítať časti z toho uznesenia, ktoré prijal Európsky parlament. Keďže streľba bola, bod a) keďže streľba bola úmyselným a plánovaným útokom výslovne zameraným na komunitu LGBTIQ+ za zámerom zabiť viac osôb vrátane vysokých úradníkov, b) keďže slovenská polícia klasifikovala tento čin ako teroristický útok. Keďže sa objavil manifest zameraný proti židom a proti osobám LGBTIQ+, c) keďže komunita tá LGBTIQ+ na Slovensku je predmetom vyjadrení a násilia prameniacich nenávisti, ktorú rozdúchavali aj mnohí slovenskí politici, d) keďže atmosféru nenávisti a neznášanlivosti voči tejto komunite na Slovensku a jej zastrašovania živia nielen krajné pravicové a extrémistické hnutia, ale aj zástupcovia cirkví a politických elít, ktorí vo svojich vyhlásenia často požadovali ďalšie obmedzovania voči týmto osobám, e) keďže, keďže v piatok 14. októbra 2022 sa v Bratislave stretol veľký počet ľudí vrátane slovenskej prezidentky a predsedu vlády, aby svojím pochodom odsúdili nenávisť voči LGBTIQ+ osobám. Vyzvali politikov, aby nešírili nenávisť a tuto, toto zopakovala aj pani prezidentka. f) keďže trestný čin motivovaný predsudkami známy ako trestný čin z nenávisti alebo trestný čin zo zaujatosti sa týka nielen osôb, ktoré sú jeho terčom, ale i komunity. g) keďže vylučujúce a stigmatizujúce vyjadrenia voči tejto komunite sú čoraz bežnejšou normou s tým, že páchatelia nepociťujú vinu a nemajú zábrany. h) keďže Európsky súd pre ľudské práva nedávno vydal niekoľko rozsudok, rozsudkov s trestným činom z nenávisti voči LGBTIQ+ osobám. i) keďže v roku 2021 komisárka Rady Európy pre ľudské práva varovala pred obetovaním LGBTIQ+ menšín ako taktik... (Prerušenie vystúpenia časomerom.)
Kvorka, Ján, poslanec NR SR (2024-04-30):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Plavčan, Peter, minister školstva, vedy, výskumu a športu SR (2016-10-11):
Vážené dámy, vážení páni, ministerstvo školstva, vedy, výskumu a športu Slovenskej republiky predkladá návrh zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov a ktorým sa mení zákon č. 552/2003 Z. z. o výkone práce vo verejnom záujme v znení neskorších predpisov. Návrh zákona sa predkladá ako iniciatívny návrh a reaguje na praktické problémy, ktoré vznikli pri aplikácii zákona č. 440/2015 Z. z. o športe a o zmene a doplnení niektorých zákonov a na výkladové nejasnosti. Predložený návrh zákona: – spresňuje a upravuje ustanovenia, ktoré spôsobovali v praxi výkladové problémy na účely ich jednotnej a bezproblémovej aplikácie, – rieši status športových odborníkov ako podnikateľov a pozastavenie výkonu ich činnosti, – zrovnoprávňuje povinnosti športových organizácií bez ohľadu na ich právnu formu, – upravuje absentujúci spôsob uznávania národných športových organizácií osobitného významu obdobným spôsobom, ako je nastavené uznávanie národných športových zväzov, – dopĺňa pôsobnosť hlavného kontrolóra v športe, – dopĺňa nový inštitút dočasného pozastavenia spôsobilosti prijímateľa verejných prostriedkov pri odôvodnenej obave z existencie závažného nedostatku a takisto aj odstraňuje redukciu na neolympijské športy. Návrh zákona nemá vplyv na rozpočet verejnej správy, nemá iné vplyvy a takisto aj na, ani na služby verejnej správy pre občana. Ďakujem pekne za pozornosť.
M. Hort, podpredseda NR SR: (2007-11-29):
Ďalej vystúpi v rozprave pán poslanec Viliam Novotný. Nech sa páči.
Svrček, Miloš, poslanec NR SR (2022-10-20):
Áno, ďakujem, pán podpredseda, za slovo. Návrh zákona, ktorým sa dopĺňa zákon o štátnych sviatkoch, predkladám spoločne s kolegami pánom poslancom Gogom, pani poslankyňou Kozelovou a pani poslankyňou Žitňanskou. V krátkosti. Cieľom predloženého návrhu zákona je doplnenie zoznamu pamätných dní a je to nový deň – 22. septembra ako Deň boja proti nenávistným prejavom na deťoch. Význam zavedenia tohto pamätného dňa Boja proti nenávistným prejavom na deťoch je ten, že v podstate násilie sa nedotýka iba tých, na ktorých je páchané. Týka sa všetkých a musíme si aj uvedomiť, že v dnešnej spoločnosti nenávistné prejavy rozširujú, podnecujú, podporujú alebo ospravedlňujú nenávisť, xenofóbiu, rasizmus, antisemitizmus či iné formy nenávisti založené na diskriminačnom a stereotypnom vnímaní. Nakoľko prevencia nielen v školskom prostredí je veľmi dôležitým systémom opatrení predchádzania rizikového správania sa žiakov a študentov, ustanovením pamätného dňa chceme docieliť, aby sa venoval adekvátny priestor tejto problematike naprieč základnými a strednými školami na Slovensku. Zároveň tým chceme upriamiť pozornosť verejnosti, médií, neziskových organizácií a mienkotvorných osobností na Slovensku, aby sa vytvoril celospoločenský diškurz, kde by sa vymedzili hranice voči narastajúcim prejavom agresie, šikany a netolerantného správania s cieľom aktívne vplývať na mládež a ukazovať im pozitívne vzory správania. Navrhovaný dátum 22. septembra súvisí s návratom detí do školských zariadení po prázdninách, kedy by bolo vhodné venovať priestor práve tejto problematike. Zároveň je však potrebné podotknúť, že vedenie škôl je prvé týždne nadmieru zaťažené agendou spojenou so zberom dát, evidenciou žiakov a študentov a podobne. Preto je termín 22. septembra vhodný práve na to, aby tieto tematické debaty a edukatívne podujatia prebiehali aj v exteriéri, čím sa vytvorí priaznivejšie prostredie na otvorenú diskusiu a zapojenie všetkých aktérov v rámci edukatívy. Za mňa zatiaľ všetko v úvodnom slove. Ďakujem pekne za pozornosť.
Kažimír, Peter, podpredseda vlády a minister financií SR (2018-11-29):
Pán poslanec, viete, že patrím k tým politikom a k tým exekutívcom, ktorí netrpia chorobou toho, že majú pocit a snahu odpovedať na všetko na tomto svete, obzvlášť ak sa v tom odborne neorientujú. Takže ja vám odpoviem v oblasti obrannej stratégie a vôbec obrany našej spoločnosti z pohľadu toho, čomu rozumiem, a to sú verejné financie. Mal som tú možnosť po ustanovení, po prehlásení, vyslovení dôvery vláde Petra Pellegriniho navštíviť na prvom, vlastne prvej návšteve predsedu vlády Petra Pellegriniho v ústredí NATO som ho doprevádzal, kde na rokovaní s generálnym tajomníkom sme jasne definovali záväzok plnenia v oblasti objemu obranných výdavkov, ktorý bol pôvodne stanovený na úroveň 1,6 % hrubého domáceho produktu v roku 2020. Následne sme sa prihlásili na splnenie cieľa 2 %, čo je vnímané ako proste strop obranných výdavkov pre členské krajiny NATO až do roku ´20 – ´24 a práve moja účasť mala potvrdiť to, že tento záväzok berieme vážne. Vzhľadom na rokovania o modernizácii našej armády hlavne z hľadiska techniky, v danom prípade leteckej techniky, máte na stole návrh rozpočtu na najbližšie roky, ktorému sa budeme, dúfam, že konečne venovať v najbližších hodinách a dňoch, a tento návrh dokazuje to, že tie ciele naozaj ideme splniť, dokonca ich budeme predbiehať v čase, pretože objem obranných výdavkov medziročne, medzi rokmi 2018 a 2019 bude radikálne stúpať z 1,2 % HDP na 1,72. Takže vlastne splníme o niekoľko rokov skôr sľúbené slovo a dané slovo aj pánom prezidentom republiky. A toto je, toto sú proste reálne kroky, ktoré znamenajú podľa mňa naozaj krok za krokom realizáciu toho, čo je pre občanov tejto krajiny dôležité, a to je vlastná schopnosť obrany. Skončil som.
Laššáková, Jana, podpredsedníčka NR SR (2014-10-22):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Beblavý. Končím možnosť prihlásiť sa do rozpravy ústne. Nech sa páči, pán poslanec, máte slovo.
Fronc, Martin, poslanec NR SR (2015-03-11):
Ďakujem pekne, pán podpredseda. Pán kolega, čo sa týka motivačných štipendií, ja som tu už roky plédoval za to, aj vo svojom prvom vystúpení som to hodnotil pozitívne. Ale na druhej strane ak je niektorý odbor nedostatkový, tak nemôže byť problém pre príslušnú firmu, aby s ním dopredu urobila zmluvu, že ho zamestná. A je to isté, čo som hovoril, bolo by to isté opatrenie, aby sa to nezneužívalo, lebo tie tendencie poznáme. A vrátim sa k tomu vášmu prvému bodu, k tomu normatívnemu financovaniu. Áno, ja to priznávam, je to zneužívané, treba zmeniť. Podľa mňa je dôležité zachovať normatívny princíp. O kritériách môžeme diskutovať a môj návrh nebol na to. Ja rešpektujem, že niekto je vo vláde a že rozhoduje o financiách. Nakoniec, ani nemám inú možnosť, len to rešpektovať, no. Ale môj návrh bol len o tom, aby v zákone, tam bolo dané ďalšie kritérium kvality, s tým, že dokonca ani akým spôsobom by sa to kritérium používalo, som si neosoboval urobiť, lebo to už bola potom príslušná vyhláška ministerstva. Len aby tam bolo všeobecné kritérium kvality na základe celoštátnych meraní. Nič viac, ani menej. Pretože pociťujem zase, že tá kvalita môže byť motivačným kritériom pre iné, mnohé školy, s tým, že si povedia, ja sa nebudem trápiť s množstvom zlých študentov, ja tie peniaze získam dobrou kvalitnou výučbou. Ďakujem.
Heger, Eduard, poslanec NR SR (2016-11-30):
Ďakujem. Pán Číž, ja teda som si počkal na to vystúpenie a musím povedať, že som si ho užil, a poviem vám aj prečo. Ja teda, sám vidíte, že ste skúsený rečník a 16 minút vám bolo potrebné na to, aby ste nám vysvetlili, čo nám chcete odkomunikovať. A ešte by som chcel k tomu dodať, že to, že ste vystúpili, zrazu prinieslo inú atmosféru, pretože zrazu vidíme, že sa tu diskutuje, že sa tu argumentuje. Doteraz to bolo naozaj len také hádzanie hrachu na stenu. Všetko sa odrážalo, ale vy ste vystúpili a ja to veľmi chcem oceniť, že ste prišli a naozaj ste tu argumentovali a bojovali o to, aby tu bola vecná diskusia. A vidíte, niektoré tie argumenty kolegovia vám vyvrátili alebo zareagovali na ne a naozaj toto je tá rovina, ktorá proste prináša ten posun aj v tej diskusii. A myslím si, že aj dnešné vystúpenia po dnešnom rannom vašom vystúpení boli veľmi vecné a už možno menej emotívne. A ja tak normálne rozmýšľam nad tým, že či to neni aj tým, že tí kolegovia idú niekedy do takých extrémov, lebo vás chcú vyprovokovať k tej diskusii, ktorú vy tak proste opomínate, alebo tvrdším slovom možno ignorujete, takže toto veľmi oceňujem, že ste vystúpili. A ja dokonca v tom vidím až takú nejakú pozitívnu zmenu, že ako keby koalícia naozaj už tak začína meniť to svoje správanie a ak to takto pôjde ďalej, tak myslím si, že naozaj pôjdete ďalej aj v tých ďalších krokoch, až to môže ísť do riešenia všetkých tých sporov, ktoré tu riešime, aj tých rôznych káuz, o ktorých sme sa bavili. Takže ja sa veľmi teším a povzbudzujem vás, aby ste to robili častejšie, lebo naozaj konečne tu sa prináša tá rovina tej diskusie, takže. A vidíte, možno aj vaši kolegovia by si to mohli vyskúšať a zistiť, že či naozaj tých 10 – 20 minút je postačujúce, lebo vysvetliť niekomu tak, aby sme ho presvedčili a aby to pochopil, je naozaj náročné aj pre skúsených rečníkov. Ďakujem.
Přidal, Alojz, poslanec NR SR (2012-02-29):
Vážený pán predseda, vážená pani ministerka, Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní podáva teda túto spoločnú správu. Konštatujem, že Národná rada Slovenskej republiky uznesením z 29. februára 2012 č. 845 pridelila tento predmetný návrh zákona týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárstvo, výstavbu a dopravu a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor Národnej rady Slovenskej republiky o návrhu rokoval dnes, neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov. Výbor Národnej rady Slovenskej republiky pre financie a rozpočet o návrhu rokoval takisto dnes, uznesením č. 332 odporučil Národnej rade Slovenskej republiky tento návrh schváliť. Výbor Národnej rady Slovenskej republiky pre hospodárstvo, výstavbu a dopravu o návrhu rokoval dnes a svojím uznesením č. 244 odporučil Národnej rade Slovenskej republiky tento návrh schváliť. Výbor Národnej rady Slovenskej republiky pre obranu a bezpečnosť o návrhu rokoval dnes, neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov. (Ruch v sále.) Neruším Vás? Dobre. V časti IV. z uznesení výborov Národnej rady pod bodom 3 tejto správy... (Prerušenie vystúpenia predsedajúcim.)
Grendel, Gábor, podpredseda NR SR (2020-04-22):
Pán poslanec Kmec.
Glváč, Martin, podpredseda NR SR (2019-02-08):
S faktickou poznámkou nikto. Končím možnosť prihlásiť sa. Ďalší v rozprave je pán poslanec Beblavý, nech sa páči.
Remiášová, Anna, poslankyňa NR SR (2021-01-29):
Pán Mazurek, každý váš prejav je silne emotívnym a je to doslovne zážitok, len škoda, že ten obsah je taký, s ktorým ja nemôžem súhlasiť. A keď už ste v tzv. tranze, prosím vás, chcem sa spýtať, keď ukazujete prstom na mňa, že ľudia majú byť odsúdení a zavretí, chcem sa spýtať, prečo ja? Ja si každého z vás tu vážim, ku každému pristupujem rovnako, nemám tu nepriateľov a ak chcete na niekoho ukázať, kto má špinu za rukami a za nechtami, tak, prosím, nie na tých ľudí, ktorí tu teraz sedia, lebo to sú čestní ľudia. Ďakujem.
Figeľ, Ján, podpredseda NR SR (2014-11-09):
Nech sa páči, Dušan Čaplovič.
Dubovcová, Jana, poslankyňa NR SR (2011-07-12):
Ja ďakujem za faktické poznámky, ktoré tu odzneli. Podľa obsahu z týchto poznámok usudzujem, že veľké výhrady opozičných poslancov, k návrhu, ktorý som predložila ako pozmeňujúci návrh, k jeho obsahu neboli. Chcem len vysvetliť, že samozrejme, že tvorba zákonov pokračuje podľa nášho názoru tým, že vláda predloží svoj návrh do parlamentu a my, koaliční poslanci, potom ďalej na týchto ustanoveniach pracujeme. Mnohokrát a často podávame návrhy v príslušných výboroch, v ktorých pracujeme. Hľadáme zhodu v rámci práce vo výboroch aj s opozičnými poslancami. O niektorých veciach sa rokuje aj ďalej. Toto je ten prípad. Rokovali sme o zodpovednosti verejných činiteľov a zdá sa, že by bolo najvhodnejšie, keby verejní činitelia mali zodpovednosť iba v prípadoch, ak sa dopustia konania vedomou nedbanlivosťou pri vykonávaní svojej funkcie. Takže preto sme potom predkladali po dohode tento pozmeňujúci návrh. Teda ja ho predkladám, ale po dohode a predrokovaný aj s ministerstvom spravodlivosti, aj s inými subjektmi.
B. Bugár, podpredseda NR SR: (2005-12-14):
nasleduje prvé čítanie o vládnom návrhu zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze a vývoze a spätnom vývoze tovaru (tlač 1388). Pán podpredseda vlády, nech sa páči, máte slovo.
Blanár, Juraj, podpredseda NR SR (2021-03-17):
Tri faktické poznámky na vaše vystúpenie, pán predkladateľ. Pán poslanec Beluský, ako prvý.
B. Bugár, podpredseda NR SR: (2005-06-30):
D. Štrofová, poslankyňa: Ďakujem, pán premiér. Keďže ste sa takto pekne obetovali za podpredsedu Csákyho a takisto za ministra Kukana, ja vás nebudem ďalšími otázkami trápiť. Ďakujem.
Kočiš, Eduard, poslanec NR SR (2021-06-17):
Ďakujem pekne za slovo, pán predsedajúci. Naozaj zlúčenie špeciálnych škôl a klasických škôl, ako to nám vyplýva z tohto návrhu zákona, ak k tomu naozaj dôjde, čo pevne dúfam, že nie, by bolo veľmi zlým signálom a bolo by to naozaj katastrofou pre vyučovací proces ako pre deti, ktoré chodili do klasických, bežných škôl, ale aj pre deti, ktoré navštevovali školy so špeciálnou výukou. Pretože nejaká symbióza, nejaká asimilácia alebo nejaký spôsob, akým by dokázali jedné deti pôsobiť na tie druhé, je v podstate vylúčený. Pán minister, nie chybná diagnostika, občas sa naozaj môže stať, že nejakou chybnou diagnostikou pochybí jed-not-li-vec, ale v žiadnom prípade nemôže byť chybná diagnostika pri celých triedach alebo pri celých špeciálnych školách. Naozaj sa nemôžme baviť o zlej diagnostike, ale je to iba naozaj reálny stav, reálny stav pri zápise takéhoto dieťaťa do školy. Ide tam o slabé motorické zručnosti, o minimálnu jemnú motoriku, nedostatočný verbálny prejav a totálne neovládanie slovenského jazyka. Tieto veci sa sústavne obmieňajú a vôbec k tomu nedôjde ani k žiadnemu zlepšeniu, aj keď takéto dieťa absolvuje nultý ročník, dokonca je možnosť aj absolvovania dvoch nultých ročníkov, ale v 90 % prípadov tieto veci sa neodstraňujú, práve naopak, tento stav je úplne reálny z dôvodu toho, v akom prostredí to dieťa vyrastá a žije. To znamená, trestom bude nie to, že to dieťa chodí do školy, ale do akej školy chodí a s akými spolužiakmi do tejto školy bude chodiť. Trestom to bude pre samotného učiteľa, pretože vzdelávací a výchovný proces v takejto triede bude nemožný, aj keď do tejto triedy dáte tomuto učiteľovi dvoch, troch, štyroch, piatich, šiestich asistentov, jednoducho celý proces bude úplnou katastrofou.
Paška, Pavol, predseda NR SR (2014-05-29):
(Hlasovanie). 139 prítomných, 134 bolo za, 1 proti, 4 sa zdržali. Návrh sme schválili a teraz budeme hlasovať o návrhu zákona ako o celku.
Laurenčík, Milan, podpredseda NR SR (2022-06-24):
Pán minister, chcete reagovať na faktické poznámky? Nech sa páči. Zapnite pána ministra.
Zmajkovičová, Renáta, podpredsedníčka NR SR (2014-06-04):
Pána poslanca Lipšica zapnite, bol prihlásený s reakciou. (Hlasy v sále.) Pán Číž mal iba minútu.
Pčolinský, Peter, podpredseda NR SR (2022-10-25):
Ďakujem pekne. Teraz dávam slovo spoločnej spravodajkyni z výboru pre sociálne veci poslankyni Slavěne Vorobelovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru.
Lengvarský, Vladimír, minister zdravotníctva SR (2021-05-06):
Nie, nie, nie. Budú sa hlásiť vo vakcinačných centrách.
Hrnčiar, Andrej, podpredseda NR SR (2019-01-29):
Otváram všeobecnú rozpravu. Do rozpravy som nedostal, teda pardon, už to chcem moc urýchliť. Najprv dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Chomovi.
R. Raši, minister zdravotníctva SR: (2009-04-28):
A čo sa týka tej ceny, ktorá tu bola. Jednak akreditácia je podporovaná nariadením Európskeho parlamentu a Rady č. 765/2008 a má byť do konca rokov uzákonená na úrovni Európskej únie povinnosť pre všetky členské štáty a tá cena je v súčasnosti približne 2,5-tisíc eur, čiže nie 10- alebo 15-tisíc. Ďakujem.
Dostál, Ondrej, poslanec NR SR (2016-11-22):
Pán poslanec Poliačik, ja súhlasím s tým, že to, čo sa tu deje, každoročne sa tu deje, je len vecou populizmu, populizmu Roberta Fica a jeho SMER-u, ktorí s tým prišli možno v čase, keď to malo nejaké opodstatnenie, keď naozaj ekonomika bola v kríze, verejné financie boli rozvrátené a potom ale aj populizmu časti dnešnej opozície. Dnes tento populizmus rozpútal, bohužiaľ, predseda OĽANO Igor Matovič, teda nemyslím dnes tu v parlamente, ale tým svojím, tou svojou tlačovou besedou a môže za to okrem populizmu Roberta Fica aj zbabelosť Roberta Fica. Lebo miesto toho, aby prišiel s nejakým systémový riešením, tak opäť zopakoval tú známu fintu, že zmrazíme platy. A dovolím si ohradiť sa voči tým výčitkám, že ani vy ste neprišli so žiadnym iným riešením. Pretože kým v roku 2008 a 2009 prvá vláda Roberta Fica presadila v parlamente iba zmrazenie platov, tak my za čias vlády Ivety Radičovej sme prišli s návrhom mechanizmu, ktorý naviazal zníženie platu na stav verejných financií, na výšku schodku rozpočtu verejnej správy. Ten mechanizmus bol nastavený, len sa potom neuplatnil, lebo potom v ďalších rokoch, toto sa udialo v roku 2010 vo vzťahu k roku 2011, sa opäť iba zmrazovalo a zmrazovalo a zmrazovalo. Takže ja by som bol veľmi rád, keby sme mali možnosť vecne rokovať o systémovom riešení, napríklad o takom, s akým chcel prísť, nie s akým prišiel, ale s akým chcel prísť kolega Beblavý, pretože, ale možno to niekto nezaregistroval, ale ten návrh bol stiahnutý a bol stiahnutý práve z dôvodu, že tu dnes rokujeme opäť o zmrazení, opäť o nesystémovom riešení, opäť o populizme. Ďakujem.
Paška, Pavol, predseda NR SR (2013-12-04):
(Hlasovanie.) 142 prítomných, 82 za, 45 proti, 15 sa zdržalo. Sme v treťom čítaní . Otváram rozpravu. Páni poslanci, do rozpravy? Nie. Nemám prihlášku. Vyhlasujem ju za skončenú.
Jurzyca, Eugen, poslanec NR SR (2015-05-26):
Ďakujem. Podporujem ten návrh. Pripomeniem, že mladí ľudia sú tí, ktorí zdedia dlh, ktorý robíme my, a mali by mať teda právo sa k tomu vyjadriť. A tiež si myslím, ako ste povedali, pán poslanec Hraško, že si vedia spočítať, že dva a dva sú štyri a že ten náš dlh je neudržateľný. A nádejam sa, že budú voliť rozumne v tomto smere a že zohľadnia túto skutočnosť.
Jurinová, Erika, podpredsedníčka NR SR (2015-07-02):
Ďakujem, pán minister. V poradí šiestu otázku položil pán poslanec Elemér Jakab opäť pánovi ministrovi dopravy, výstavby a regionálneho rozvoja Slovenskej republiky Jánovi Počiatkovi: „Vážený pán minister, nedávno ste schválili novelu stavebného zákona obmedzujúcu bilbordy v mestách a pri komunikáciách. Existuje štatistika o tom, aký je počet už odstránených bilbordov od účinnosti novely zákona? Koľko žiadostí obdŕžalo ministerstvo o udelenie výnimky a koľko výnimiek udelilo ministerstvo?“ Nech sa páči, pán minister.
Marcinčin, Radovan, poslanec NR SR (2022-05-04):
Hlasovať budeme zajtra o jedenástej.
Baránik, Alojz, poslanec NR SR (2016-09-13):
Tak ja som chcel dať procedurálny, aby sa prerokovanie správy generálneho prokurátora odložilo na čas, kedy bude pán generálny prokurátor práceschopný, pretože máme dojem, že sa nechce postaviť tvárou v tvár k tým, ktorí ho zvolili a ktorým sa má zodpovedať.
Raši, Richard, poslanec NR SR (2017-04-06):
Ďakujem pekne. Vážený pán predsedajúci, dajte, prosím, hlasovať o uznesení Národnej rady, ktorým Národná rada Slovenskej republiky udeľuje poslancovi Národnej rady Slovenskej republiky Stanislavovi Mizíkovi pokutu vo výške 
1 000 eur za výroky prednesené v parlamente.
Danko, Andrej, predseda NR SR (2017-12-06):
Pán poslanec Číž.
Hatráková, Katarína, poslankyňa NR SR (2020-04-22):
Pán, pán predsedajúci, dajte, prosím, hlasovať o mojom pozmeňujúcom návrhu predloženom v rozprave.